আমার যখন ১৪ বছর বয়েস, কোনও একটা কম্পিউটার কোর্সে ভর্তি হতে চেয়েছিলাম। কিন্তু মায়ের সামর্থ ছিল না। সেটাই আমাকে শিক্ষা দিয়েছিল বেড়ে ওঠায় পরিবার কতটা জরুরি। একই সঙ্গে স্বামী বিবেকানন্দ, মোহনদাস করমচাঁদ গান্ধি এবং শহিদ ভগত সিংয়ের শিক্ষা আমাকে বুঝিয়েছিল মানুষের জন্য কাজ করতে হবে। মনে মনে ঠিক করে নিয়েছিলাম আমার মতন আরও যারা রয়েছে তাদের সাহায্য করব যাতে আমার যা পেয়ে ওঠা হয়নি, তারা যেন পায় এবং আর্থিক সঙ্গতি তাদের স্বপ্ন পূরণে যেন কোনও বাধা হয়ে না দাঁড়ায়। এই ভাবনা থেকে এনজিও দ্য গোল্ডেন বার্ড ফাউন্ডেশনের জন্ম। এনজিওটি ভারতজুড়ে নিম্নবিত্তদের ছেলেমেয়ের জন্য শিক্ষার ব্যবস্থা করে।